# Henkilökohtainen tietokone VAIO Pro 11/13SVP1122/SVP1322

## Nestekidenäytön käyttöön liittyviä huomautuksia

Lue seuraavat nestekidenäytön oikeaa käyttöä koskevien varotoimien kuvaukset.

- Nestekidenäytön valmistuksessa on käytetty tarkkuustekniikkaa. Saatat kuitenkin nähdä nestekidenäytöllä jatkuvasti esiintyviä pieniä mustia pisteitä ja/tai kirkkaita pisteitä (punaisia, sinisiä tai vihreitä). Tämä on normaali valmistusprosessin tulos, ei toimintahäiriö.

- Älä naarmuta tai paina nestekidenäytön pintaa. Se saattaa aiheuttaa vaurioita.

- Älä paina nestekidenäytön kantta sen ollessa suljettuna, jotta näyttö ei naarmuunnu tai likaannu.

- Nestekidenäyttö voi lämmetä käytön aikana. Tämä on normaalia, ei merkki toimintahäiriöstä.

- VAIO-tietokoneesi nestekide-/kosketusnäytön mekaanisen rakenteen takia näytön pinta voi lämmetä, kun tietokonetta käytetään pitkän aikaa. Tämä on normaalia, ei merkki toimintahäiriöstä. (Kosketusnäytöllä varustetut mallit)

- Nestekide-/kosketusnäyttö on valmistettu vahvistetusta lasista hyvän kestävyyden varmistamiseksi, mutta käsittele näyttöä kuitenkin varovasti, sillä se ei ole 100 %:sen rikkoutumaton. Mikäli näyttö rikkoutuu pieniksi kappaleiksi, varo rikkonaisia lasinpalasia, jotta ne eivät leikkaa ihoasi. (Kosketusnäytöllä varustetut mallit)

- Älä jätä nestekidenäyttöä aurinkoon, jotta se ei vahingoitu. Jos käytät VAIO-tietokonetta ikkunan ääressä, älä aseta sitä suoraan auringonvaloon.

- Älä kohdista painetta nestekidenäyttöön tai sen reunoihin. Muutoin nestekidenäyttö voi vioittua tai siihen voi tulla toimintahäiriö.

- Jos VAIO-tietokonetta käytetään alhaisessa lämpötilassa, nestekidenäytössä saattaa näkyä jäännöskuva. Se ei ole merkki toimintahäiriöstä. Kun tietokone palautuu normaaliin lämpötilaan, näyttö palautuu normaaliksi.

- Jäännöskuva saattaa näkyä nestekidenäytössä, jos samaa kuvaa näytetään pitkän aikaa. Jäännöskuva häviää hetken kuluttua. Voit estää jäännöskuvien syntymisen käyttämällä näytönsäästäjää.

Siirry sivun alkuun