# Henkilökohtainen tietokone VAIO Pro 11/13SVP1122/SVP1322

## Palautusta koskevia huomautuksia

Lue seuraavat huomautukset huolellisesti ennen VAIO-tietokoneen palautusta.

### Tärkeitä palautukseen liittyviä huomautuksia

- VAIO-tietokonetta palautettaessa kaikki sisäisen tallennuslaitteen tiedot poistetaan ja asetukset palautetaan alkuperäisten tehdasasetusten mukaisiksi. Muista ottaa tärkeistä tiedoista varmuuskopiot.

  Jos haluat säilyttää tärkeimmät asetukset ja henkilökohtaiset tietosi, siivoa tietokone. Lisätietoja on kohdassa VAIO-tietokoneen siivoaminen (mallit, joissa on siivoustoiminto).

- Irrota VAIO-tietokoneesta kaikki muut lisälaitteet paitsi virtajohto, verkkolaite ja palautuksessa tarvittavat laitteet ennen palautuksen aloittamista.

- Pidä virtajohto tai verkkolaite kytkettynä VAIO-tietokoneeseen palautusprosessin aikana.

- Älä keskeytä palautusprosessia ennen sen valmistumista.

- Jos olet unohtanut salasanan etkä voi aloittaa palautusprosessia, ota yhteys Sony valtuutettuun palvelu-/tukikeskukseen salasanan palauttamiseksi. Salasanan palautuksesta peritään maksu.

### Huomautuksia sovelluksista

- VAIO-tietokoneen palauttamalla voi palauttaa vain esiasennetut sovellukset. Sovelluksia, jotka käyttäjä on itse asentanut, tai tietoja, jotka käyttäjä on luonut tietokoneen ostamisen jälkeen, ei voi palauttaa. Lisäksi vain Windows voidaan palauttaa.

- Joissakin esiasennetuissa sovelluksissa voi valita asetuksen, jonka mukaan sovellukset poistavat tai asentavat itsensä. Sovellukset eivät ehkä kuitenkaan toimi oikein VAIO-tietokoneessa, jos tällaisia asetuksia käytetään.

- Osioiden kokojen muuttamiseen tarkoitettujen sovellusten asentaminen saattaa estää palauttamisen tai palautusvälineen luomisen. Voit välttää tämän luomalla palautusvälineen heti, kun VAIO-tietokoneesi on käyttövalmis. Lisätietoja on kohdassa Palautusvälineen luominen.

Siirry sivun alkuun

### Aiheeseen liittyvää

- Tietoja palauttamisesta
- Palautusvälineen luominen
- Palauttaminen palautusosiosta
- Palauttaminen palautusvälineeltä

Siirry sivun alkuun